2013.gada 8.oktobrī Noteikumi Nr. 1077

Rīgā (prot. Nr. 52 34.§)

**Grozījumi Ministru kabineta 2012.gada 3.jūlija noteikumos Nr.468 "Noteikumi par pasažieru pārvadāšanu ar vieglajiem taksometriem"**

Izdoti saskaņā ar

Autopārvadājumu likuma 35.panta sesto daļu,

 likuma "Par mērījumu vienotību" 6.panta otro daļu,

likuma "Par atbilstības novērtēšanu" 7.panta pirmo daļu,

likuma "Par nodokļiem un nodevām" 28.1 panta ceturto daļu un

*Euro* ieviešanas kārtības likuma 13.panta otro daļu

1. Izdarīt Ministru kabineta 2012.gada 3.jūlija noteikumos Nr.468 "Noteikumi par pasažieru pārvadāšanu ar vieglajiem taksometriem" (Latvijas Vēstnesis, 2012, 106.nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Autopārvadājumu likuma 35.panta sesto daļu, likuma "Par mērījumu vienotību" 6.panta otro daļu, likuma "Par atbilstības novērtēšanu" 7.panta pirmo daļu, likuma "Par nodokļiem un nodevām 28.1 panta ceturto daļu un *Euro* ieviešanas kārtības likuma 13.panta otro daļu";

1.2. papildināt noteikumus ar 1.4.apakšpunktu šādā redakcijā:

"1.4. kārtību, kādā paralēlās preču un pakalpojumu cenu atspoguļošanas periodā pasažierim izsniegtajā kases čekā (turpmāk – čeks) darījumu kopsummu norāda latos un *euro*.";

1.3. izteikt 16.punkta ievaddaļu šādā redakcijā:

"16. Pēc norēķināšanās par braucienu vadītājs izsniedz pasažierim čeku. Čekā norādīti šādi rekvizīti:";

1.4. izteikt 16.3., 16.4. un 16.5.apakšpunktu šādā redakcijā:

"16.3. taksometra nolīgšanas tarifs (*euro*);

16.4. attāluma tarifs par kilometru (*euro*);

16.5. laika tarifs par minūti (centos);";

1.5. izteikt 16.8.apakšpunktu šādā redakcijā:

"16.8. kopējā summa (*euro*) bez pievienotās vērtības nodokļa;";

1.6. papildināt noteikumus ar 16.1 un 16.2 punktu šādā redakcijā:

"16.1Taksometra skaitītāja lietotājs nodrošina, lai reģistrēto darījumu kopsumma (kopējā summa ar pievienotās vērtības nodokli) preču un pakalpojumu cenu paralēlās atspoguļošanas periodā tiktu norādīta latos un *euro*.

16.2 Ja taksometru skaitītāju konstrukcija cenu paralēlās atspoguļošanas periodā nenodrošina kases čekā reģistrēto darījumu kopsummas norādīšanu latos un *euro*, vadītājs izdara papildu ierakstu kases čekā, norādot reģistrēto darījumu kopsummu latos un *euro* un ierakstu veikušās personas uzvārdu. Ierakstu apliecina ar parakstu."

2. Šo noteikumu 1.4. un 1.5.apakšpunkts stājas spēkā 2014.gada 1.janvārī.

Ministru prezidents Valdis Dombrovskis

Satiksmes ministrs Anrijs Matīss